
Kėdainių rajono savivaldybės tarybai

DĖL KĖDAINIŲ RAJONO SAVIVALDYBĖS TARYBOS 2026 M. VASARIO 20 D. SPRENDIMO NR. TS-33 „DĖL KĖDAINIŲ RAJONO SAVIVALDYBĖS 2026–2028 METŲ STRATEGINIO VEIKLOS PLANO TVIRTINIMO“ PAKEITIMO

2026 m. rugsėjo     d.
Kėdainiai

Parengto sprendimo projekto tikslai:
Pakeisti Kėdainių rajono savivaldybės 2026–2028 metų strateginį veiklos planą (toliau – Veiklos planas), pakeičiant 1 priedą „IV skyrius. 2026–2028 m. programų uždaviniai, priemonės bei jų stebėsenos rodikliai, asignavimai ir kitos lėšos (tūkst. Eur)“ pagal savivaldybės aktualią veiklos situaciją, siekiant užtikrinti nuoseklų ir savalaikį Veiklos plano uždavinių bei priemonių įgyvendinimą.

Sprendimo projekto esmė, rengimo priežastys ir motyvai: 
2026 m. vasario 20 d. patvirtintas Veiklos planas. Vadovaujantis Savivaldybės strateginio valdymo organizavimo tvarkos aprašo 43 punktu, Veiklos planas gali būti tikslinamas (keičiamas) ne mažiau kaip vieną kartą, atsižvelgiant į einamųjų metų Savivaldybės biudžeto pakeitimus ar priėmus kitus sprendimus dėl lėšų paskirstymo, atsižvelgiant į Lietuvos Respublikos Vyriausybės nutarimus ar ministrų įsakymus dėl lėšų skyrimo, ES finansavimo galimybes, planuotų priemonių / projektų įgyvendinimo pažangą.
Sprendimo projektas parengtas atsižvelgiant į Savivaldybės 2026 m. biudžeto galimybes ir Veiklos plano programų koordinatorių pateiktą patikslintą informaciją apie priemonių įgyvendinimo situaciją. Į Veiklos plano tikslinimą jau yra integruoti rajono tarybos sprendimais patvirtinti 2026 m. savivaldybės biudžeto pakeitimai (2026-03-27 sprendimas Nr. TS-45, 2026-04-24 sprendimas Nr. TS-69, 2026-05-29 sprendimas Nr. TS-136, 2026-06-26 sprendimas Nr. TS-164), turintys įtakos priemonių finansavimui ir jų įgyvendinimo planavimui.
Veiklos planas tikslinamas, siekiant suderinti priemonių įgyvendinimo apimtis su aktualia Savivaldybės veiklos situacija – valstybės tikslinių dotacijų skyrimu, Savivaldybės biudžeto asignavimų perskirstymu ir priemonių įgyvendinimo dinamika. Tokiu būdu užtikrinamas racionalus turimų ir planuojamų gauti išteklių panaudojimas bei sudaromos prielaidos nuosekliam ir savalaikiam Veiklos plano įgyvendinimui.

Lėšų poreikis (jeigu sprendimui įgyvendinti reikalingos lėšos):
Veiklos plano programos įgyvendinamos Savivaldybės biudžeto, Valstybės biudžeto specialiųjų tikslinių dotacijų, Aplinkos apsaugos rėmimo specialiosios programos, Europos Sąjungos ir kitų užsienio fondų, skolintomis lėšomis, privačiomis – investuotojų lėšomis, iš pajamų už suteiktas paslaugas gautomis lėšomis. 
Patikslinus Veiklos plano programas, bendras lėšų poreikis įgyvendinti 2026–2028 m. numatytų priemonių įgyvendinimui  2026 m. yra 161,6 mln. Eur (planuota 159,7  mln. Eur), 2027 m. – beveik 178,1 mln. Eur, 2028 m. – apie 173,8 mln. Eur. 
Vertinant 2026 m. patvirtintus ir patikslintus asignavimus Veiklos plano programos ir jų priemonėms įgyvendinti, asignavimai per visus finansavimo šaltinius padidėja apie 1,9 mln. Eur (žr. 1 ir 2 lenteles).



1 lentelė 2026 m. Veiklos plano priemonių finansavimo pokytis pagal finansavimo šaltinius
	Finansavimo šaltinis
	2026 m. asignavimai ir kitos lėšos
(tūkst. Eur)
	PATIKSLINTI                      2026 m. asignavimai ir kitos lėšos
(tūkst. Eur)
	Pokytis 
(tūkst. Eur)
	
Komentaras

	1. Savivaldybės biudžetas (įskaitant skolintas lėšas)
	157 683,4
	159 614,1
	1 930,7
	

	1.1. savivaldybės biudžeto lėšos (nuosavos, be ankstesnių metų likučio)  SB
	64 684,1
	64 900,1
	+216,0
	SB didėja + 216 tūkst. Eur:
· su gegužės mėn. Biudžeto tikslinimo tarybos posėdyje išskirstytos 107 tūkst. Eur (gauti dividendai iš AB „Panevėžio energija“);
· surinkus daugiau Aplinkos apsaugos specialiosios rėmimo programos lėšų (+109 tūkst. Eur), šios lėšos paskirstomos aplinkosauginėms priemonėms įgyvendinti.

	1.2. Lietuvos Respublikos valstybės biudžeto dotacijos   SBVB
	68 398,1
	70 584,8
	+2 186,7
	Metų eigoje skirta valstybės tikslinė dotacija priemonių įgyvendinimui:
· švietimo srityje (pedagogų DU, profesiniam orientavimui)
· sveikatos srityje (gydytojų rezidentų praktinio mokymo modeliui, antimikrobinio atsparumo valdymui ligoninėje)
· socialinėje srityje (paramai, išmokoms pažeidžiamoms grupėms)
· inžinerinės infrastruktūros srityje (daugiau lėšų skirta Kelių priežiūros programai įgyvendinti, skirta dotacija verslui svarbios viešosios infrastruktūros gerinimui).

	1.3. Pajamų įmokos ir kitos pajamos  ĮP
	4 164,5
	4 187,5
	+23,0
	Patikslinama pagal įstaigų planavimą metų eigoje 

	1.4. Europos Sąjungos ir kitos tarptautinės finansinės paramos lėšos ES
	8 613,5
	8 118,5
	-495,0
	Atsižvelgiama į ES projektų įgyvendinimo eigą – dalyje projektų jau vykdoma ranga, kitur užsakyta įranga, kuri bus pristatyta kitais metais, o baigus projektavimo darbus paskelbti rangos pirkimai, tad finansavimas perskirstomas į vėlesnius projekto įgyvendinimo metus

	1.5. Skolintos lėšos SK
	4 375,2
	4 375,2
	0,0
	

	1.6. Ankstesnių metų likučiai  SBL
	7 448,0
	7 448,0
	0,0
	

	2. Kiti šaltiniai (Europos Sąjungos finansinė parama projektams įgyvendinti ir kitos teisėtai gautos lėšos, nurodant atskirus šaltinius)  KT
	2 037,0
	2 037,0
	0,0
	

	IŠ VISO programai finansuoti pagal finansavimo šaltinius (1 ir 2 punktai)
	159 720,4
	161 651,1
	+1 930,7
	





2 lentelė. Veiklos plano 2026 m. programų finansavimo pokytis 
	Programa
	2026 m. asignavimai ir kitos lėšos
(tūkst. Eur)
	PATIKSLINTI                      2026 m. asignavimai ir kitos lėšos
(tūkst. Eur)
	Pokytis 
(tūkst. Eur)
	
Komentaras

	01 Aktyvios visuomenės ugdymo programa 
	64 457,4
	65 853,3
	+1 395,9
	Didesnis finansavimas – dėl skirtos valstybės dotacijos SBVB švietimo įstaigų pedagogų, išlaikomų iš Savivaldybės biudžeto lėšų, padidintam darbo užmokesčiui 2026 m.  mokėti, taip pat ugdymo finansavimo poreikių skirtumams sumažinti, profesiniam orientavimui, dotacijos skirtos Lietuvos kultūros sostinė projektui, Radviliados renginiams, Krašto muziejaus kultūrinėms veiklos / projektams. 

Taip pat programoje finansavimu papildytas l. d. „Kaštonas“ modernizavimas (pradžia 2026 m.)

	 02 Socialinės gerovės užtikrinimo programa
	54 023,5
	53 572,5
	- 451,0
	Finansavimas mažėja 451 tūkst. Eur. Esmė – buvo suplanuotos kiek didesnės tikslinės dotacijos (piniginės socialinės paramos nepasiturintiems gyventojams), kadangi dabar rugsėjo mėn. tikslinama pagal faktą, tai kol kas nėra gauta planuota suma, bet, tikėtina, iki metų pabaigos ji bus gauta. Per visą programą SBVB lėšos  patikslinamos pagal ministro įsakymus.

Į programą įtrauktos 2 naujos priemonės sveikatos srityje  – dėl Gydytojų rezidentų praktinio mokymo modelio įgyvendinimo bei dėl projekto „Antimikrobinio atsparumo valdymo plėtojimas“.

Taip pat įtraukti 2 projektai, susiję su civiliniu ir viešu saugumu – dėl Priedangų modernizavimo ir dėl Geriamojo vandens tiekimo infrastruktūros saugumo didinimo.

Surinkus daugiau Aplinkos apsaugos specialiosios rėmimo programos lėšų, proporcingai didinamas Sveikatos sričiai tenkantis finansavimas, sudarantis 20 proc. programos paskirstymo.   

	 03 Darnios aplinkos ir infrastruktūros plėtros programa
	23 721,0
	24 012,8
	+291,8
	Surinkta daugiau Aplinkos apsaugos specialiosios rėmimo programos lėšų, todėl  finansavimas nukreiptas aplinkosaugos priemonėms įgyvendinti (asbesto, bešeimininkių padangų  surinkimui, papildomų 3 konteinerinių aikštelių įrengimui).

Taip pat gauta kiek didesnė valstybės dotacija Kelių priežiūros programai įgyvendinti,  taip pat atsižvelgta į projektų veiklų įgyvendinimą.


	04 Ekonominės plėtros programa
	4 356,3
	5 062,6
	706,3
	Programos įgyvendinimui finansavimas didėja dėl skirtos dotacijos verslui svarbios viešosios infrastruktūros gerinimui, taip pat atsižvelgta į projektų veiklų įgyvendinimą.

	05 Savivaldybės valdymo tobulinimo programa
	13 162,2
	13 149,9
	-12,3
	Atsižvelgiama į seniūnijų pateiktą informaciją dėl ĮP surinkimo plano. 

	
	159 720,4
	161 651,1
	+1 930,7
	



Laukiami rezultatai: 
Patvirtinus Kėdainių rajono savivaldybės 2026–2028 metų strateginio veiklos plano pakeitimus, Savivaldybės administracija galės tinkamai įgyvendinti einamųjų metų programų priemones, tiksliai planuoti kitų metų veiklas ir užtikrinti, kad dokumente atsispindėtų faktinis priemonių finansavimas iš Savivaldybės, Valstybės, Europos Sąjungos biudžeto ir kitų finansavimo šaltinių.

Numatomo teisinio reguliavimo poveikio vertinimas*

	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis

	Ekonomikai
	
	

	Finansams
	
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	



* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

